# name
Supervivència i anàlisi de factors de mal pronòstic en lesions melanocítiques indeterminades de coroide

# metadata.dc.contributor.other[].value
Universitat de Barcelona. Facultat de Medicina i Ciències de la Salut

# metadata.dc.description.abstract[].value
[cat] INTRODUCCIÓ: El maneig inicial de les lesions melanocítiques petites presenta controvèrsies. Tot i que hi ha arguments per justificar-ne un tractament precoç, i d’aquesta manera evitar el potencial augment de risc de metàstasi amb el creixement, hi ha investigadors que prefereixen observar les lesions sospitoses d’entrada. D’aquesta manera, donat que el tractament comporta una important morbiditat visual, s’intenta minimitzar l’afectació visual de lesions benignes o endarrerir-la en lesions que finalment requeriran tractament. Quan es realitza aquest maneig, el fet d’objectivar un creixement és habitualment el senyal demostratiu de malignitat i el que determina la indicació de tractament.
HIPÒTESI:
Aquest treball planteja la hipòtesi que la demora del tractament inicial de les lesions melanocítiques petites que posteriorment es transformen en melanomes no suposa un empitjorament del pronòstic vital.
OBJECTIUS:

L’objectiu principal és analitzar els pacients en seguiment per lesions melanocítiques indeterminades a l’Hospital de Bellvitge i avaluar si l’observació inicial provoca un empitjorament de pronòstic vital dels pacients. L’objectiu secundari és identificar nous factors de risc predictors de malignitat, avaluant els pacients amb una angiografia per OCT en l’exploració inicial, per determinar si aquesta nova eina podia ajudar en el diagnòstic diferencial de forma precoç.

# metadata.dc.source[].value
Tesis Doctorals - Facultat - Medicina i Ciències de la Salut

# metadata.dc.title[].value
Supervivència i anàlisi de factors de mal pronòstic en lesions melanocítiques indeterminades de coroide